Diari Oficial de la Generalitat Valenciana


Sumari del DOGV 4964, del 11-03-2005 (2005/2430)

Notificació a la Fundació d'Estudis Biotecnològics de la Comunitat Valenciana.
------------------------------------------------------------------------------

### Dades del document

Número de DOGV
:   4964

Data del DOGV
:   11-03-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/2430


Organisme emissor
:   Conselleria de Justícia i Administracions Públiques

Tipus de document
:   Anunci

Notificació a la Fundació d'Estudis Biotecnològics de la Comunitat Valenciana. [2005/X2430]
  
A la vista de les dades que hi ha al Registre de Fundacions de la Comunitat Valenciana, es desprén que la Fundació d'Estudis Biotecnològics de la Comunitat Valenciana, no ha presentat comptes ni pressupostos econòmics anuals des de l'exercici del 2002. Així mateix, no hi ha constància de funcionament de la Fundació, ni del compliment dels seus fins fundacionals, a què està obligada per les disposicions legals en la matèria: Llei 8/98, de 9 de desembre, de Fundacions de la Comunitat Valenciana i la Llei 50/2002, de 26 de desembre, de Fundacions.
  
Tampoc no consta cap sol·licitud, ni documentació acreditativa, que pogueren justificar, si fa el cas, les circumstàncies ressenyades anteriorment, per trobar-se la Fundació immersa en algun procediment de modificació estatutària, fusió o extinció d'aquesta.
  
Les esmentades omissions, que afecten el funcionament del Registre de Fundacions, fan procedent que aqueix Patronat inicie els tràmits necessaris per a regularitzar la situació d'aquesta, o, si fa el cas, sol·licitar-ne l'extinció d'acord amb allò que ha establit la normativa, i aquesta Administració podrà, si no n'hi ha, instar la corresponent resolució judicial d'extinció.
  
Per no haver-se pogut practicar la notificació personal d'aquest acte administratiu, és procedent la publicació d'aquest en el Diari Oficial de la Generalitat Valenciana, així com al tauler d'edictes de l'Ajuntament del seu últim domicili, de conformitat amb l'article 59.4 i 5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú; i perquè es puga tindre coneixement íntegre i quede constància d'aquest, podrà efectuar-se personació en el termini de deu dies, comptadors des de l'endemà de la publicació del present anunci en el Diari Oficial de la Generalitat Valenciana, o de l'exposició en el tauler d'edictes de l'Ajuntament corresponent, al Servei d'Entitats Jurídiques de la Conselleria de Justícia i Administracions Públiques, carrer Historiador Chabàs, núm. 2, de València.
  
Així mateix, es concedeix un termini de deu dies, comptadors a partir de l'endemà de la present publicació o de la personació, si fa el cas, perquè de conformitat amb l'article 84 de la Llei de Règim Jurídic de les Administracions Públiques i del Procediment Administratiu Comú, es puga al·legar i presentar els documents o justificacions que s'estime convenients.
  
Acte: regularització registral o inici del procediment d'extinció de la Fundació d'Estudis Biotecnològics de la Comunitat Valenciana.
  
Interessat: Fundació d'Estudis Biotecnològics de la Comunitat Valenciana.
  
Últim domicili conegut: carrer Doctor Zamenhof núm. 11-1r-2a, 46143 València